
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1587 

28 Ιουλίου 2015 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός της αμοιβής των εκκαθαριστών της Α.Ε 
με την επωνυμία: «Ανώνυμη Εταιρεία Εκμετάλλευ¬ 
σης και Διαχείρισης Ελληνικών Αυτοκινητοδρό¬ 
μων» και τον διακριτικό τίτλο «Τ.Ε.Ο. Α.Ε.». 1 

Τροποποίηση της αριθμ. Δ16γ/02/141/Γ/15-4-2014 (ΦΕΚ 
Β' 979) απόφασης «Ορισμός Εκκαθαριστών και δι¬ 
αδικασίας για την εκκαθάριση της Εταιρείας με 
την επωνυμία «Ανώνυμη Εταιρεία Εκμετάλλευσης 
και Διαχείρισης Ελληνικών Αυτοκινητοδρόμων» 

και το διακριτικό τίτλο «Τ.Ε.Ο. Α.Ε.». 2 

Ορισμός της Διεύθυνσης Λιμενικών Υποδομών της 
Γενικής Γραμματείας Υποδομών ως Αναθέτου- 
σας Αρχής - Προϊστάμενης Αρχής - Διευθύνου- 
σας Υπηρεσίας σε συμβάσεις έργων, μελετών και 


παροχής υπηρεσιών αρμοδιότητας της. 3 

Συμπληρωματικά μέτρα εφαρμογής των ενωσιακών 
διατάξεων του συστήματος επιβολής μορίων για 
σοβαρές παραβάσεις στον τομέα της αλιείας. . 4 


ΑΠΟΦΑΣΕΙ Σ 

Αριθμ. ΔΝΣα/οικ. 44339/Φ 50 ΓΕΝ (1) 

Καθορισμός της αμοιβής των εκκαθαριστών της Α.Ε με 


την επωνυμία: «Ανώνυμη Εταιρεία Εκμετάλλευσης και 
Διαχείρισης Ελληνικών Αυτοκινητοδρόμων» και τον 
διακριτικό τίτλο «Τ.Ε.Ο. Α.Ε.». 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ, ΥΠΟΔΟΜΩΝ, ΝΑΥΤΙΛΙΑΣ 
ΚΑΙ ΤΟΥΡΙΣΜΟΥ - ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 6 του Ν. 4250/2014 «Διοι¬ 
κητικές Απλουστεύσεις - Καταργήσεις, Συγχωνεύσεις 
Νομικών Προσώπων και Υπηρεσιών του Δημοσίου Το¬ 
μέα - Τροποποίηση Διατάξεων του Π.δ. 318/1992 (Α' 161) 
και λοιπές ρυθμίσεις» (ΦΕΚ Α' 74). 

2. Τις διατάξεις του Ν. 2938/2001 «Συγχώνευση του 
Ν.Π.Δ.Δ. με την επωνυμία «Ταμείο Εθνικής Οδοποιίας» και 
της εταιρείας «Ελληνικοί Αυτοκινητόδρομοι «Ανώνυμη 
Εταιρεία» σε Ανώνυμη Εταιρεία με την επωνυμία «Ανώ¬ 
νυμη Εταιρεία Εκμετάλλευσης και Διαχείρισης Ελληνι¬ 
κών Αυτοκινητοδρόμων» και το διακριτικό τίτλο «Τ.Ε.Ο. 


Α.Ε.» (ΦΕΚ 178 Α'), όπως τροποποιήθηκαν και ισχύουν 
(άρθρο 17 του Ν. 2938/2001 ΦΕΚ 8.777/8-8-2006 / τ. Α.Ε. 
και Ε.Π.Ε. - Καταστατικό της Τ.Ε.Ο. Α.Ε.). 

3. Τις διατάξεις του άρθρου 90 του Κώδικα Νομοθε¬ 
σίας για την Κυβέρνηση και τα Κυβερνητικά Όργανα, 
που κυρώθηκε με το άρθρο πρώτο του Π.δ/τος 63/2005 
(ΦΕΚ Α' 98) και το γεγονός ότι από τις διατάξεις της 
παρούσας προκαλείται δαπάνη, η οποία βαρύνει την υπό 
εκκαθάριση εταιρία «Ανώνυμη Εταιρία Εκμετάλλευσης 
και Διαχείρισης Ελληνικών Αυτοκινητοδρόμων» με το 
διακριτικό τίτλο «Τ.Ε.Ο. Α.Ε.». 

4. Τ ις διατάξεις του άρθρου 82 παρ. 3 του Ν. 4313/2014 
(ΦΕΚ Α' 26). 

5. Τις διατάξεις του Π.δ/τος 24/2015 «Σύσταση και με- 
τονομασία Υπουργείων, μεταφορά της Γενικής Γραμ¬ 
ματείας Κοινωνικών Ασφαλίσεων» (ΦΕΚ Α' 20) και τις 
διατάξεις του Π.δ/τος 45/2015 «Διορισμός Υπουργού 
Οικονομικών» (ΦΕΚ Α' 73). 

6. Τις διατάξεις του Π.δ/τος 185/2009 «Ανασύσταση του 
Υπουργείου Οικονομικών, συγχώνευση του Υπουργείου 
Οικονομίας και Οικονομικών με τα Υπουργεία Ανάπτυ¬ 
ξης και Εμπορικής Ναυτιλίας, Αιγαίου και Νησιωτικής 
Πολιτικής και μετονομασία του σε «Υπουργείο Οικο¬ 
νομίας, Ανταγωνιστικότητας και Ναυτιλίας», μετατρο¬ 
πή του Υπουργείου Μακεδονίας - Θράκης σε Γενική 
Γραμματεία Μακεδονίας - Θράκης και υπαγωγή στο 
Υπουργείο Εσωτερικών της Γ ενικής Γ ραμματείας Μακε¬ 
δονίας - Θράκης και της Γ ενικής Γ ραμματείας Αιγαίου 
και Νησιωτικής Πολιτικής» (ΦΕΚ Α' 213) και του Π.δ/τος 
189/2009 «Καθορισμός και ανακατανομή αρμοδιοτήτων 
των Υπουργείων» (ΦΕΚ Α' 221). 

7. Τις διατάξεις του Π.δ/τος 27/2015 «Διορισμός Ανα¬ 
πληρωτών Υπουργών» (ΦΕΚ Α' 31). 

8. Τις διατάξεις της υπ’ αριθμ. Υ144/30-3-2015 απόφα¬ 
σης του Πρωθυπουργού «Ανάθεση αρμοδιοτήτων στον 
Αναπληρωτή Υπουργό Οικονομίας, Υποδομών, Ναυτιλίας 
και Τουρισμού, Χρήστο Σπίρτζη» (ΦΕΚ Β' 483). 

9. Το άρθρο 104 του Συντάγματος. 

10. Τις διατάξεις της παραγρ. 1 του άρθρου 2 του 
Ν. 3833/2010 (ΦΕΚ Α' 40). 

11. Τις διατάξεις του Ν. 4024/2011 (ΦΕΚ Α' 226). 

12. Τις διατάξεις του Π.δ/τος 109/2014 «Οργανισμός 
του Υπουργείου Υποδομών, Μεταφορών και Δικτύων» 
(ΦΕΚ Α' 176). 

13. Τις διατάξεις του Π.δ/τος 111/2014 «Οργανισμός του 
Υπουργείου Οικονομικών» (ΦΕΚ Α' 178). 

14. Την αριθμ. Δ16γ/02/141/Γ/15-4-2014 απόφαση 
των Υπουργών Οικονομικών και Υποδομών, Μετα¬ 
φορών και Δικτύων «Ορισμός εκκαθαριστών και δι¬ 
αδικασίας για την εκκαθάριση της Εταιρείας με 
την επωνυμία «Ανώνυμη Εταιρεία Εκμετάλλευσης 
και Διαχείρισης Ελληνικών Αυτοκινητοδρόμων» και 
τον διακριτικό τίτλο «Τ.Ε.Ο. Α.Ε.» (ΦΕΚ Β' 979/Β7 
17-4-2014) και την τροποποίηση αυτής, αποφασίζουμε: 

Καθορίζουμε την αμοιβή των εκκαθαριστών της Α.Ε. 
με την επωνυμία «Ανώνυμη Εταιρεία Εκμετάλλευσης και 
Διαχείρισης Ελληνικών Αυτοκινητοδρόμων» και διακρι¬ 
τικό τίτλο «Τ.Ε.Ο. Α.Ε.» ως εξής: 

Α) Για τους ιδιώτες στο ποσό των 2.500 € (δύο χιλιά¬ 
δων πεντακοσίων) ευρώ μηνιαίως μεικτά. 

Β) Γ ια τους δημοσίους υπαλλήλους στο ποσό των 
500 € (πεντακοσίων) ευρώ μηνιαίως μεικτά. 

Η ισχύς της απόφασης αυτής ανατρέχει στην ημερο¬ 
μηνία δημοσίευσης της οικείας απόφασης διορισμού 
των εκκαθαριστών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Ιουλίου 2015 

οι ΥΠΟΥΡΓΟΙ 

ΑΝΑΠΛΗΡΩΤΗΣ ΥΠΟΥΡΓΟΣ ΟΙΚΟΝΟΜΙΑΣ, 

ΥΠΟΔΟΜΩΝ, ΝΑΥΤΙΛΙΑΣ ΚΑΙ ΤΟΥΡΙΣΜΟΥ ΟΙΚΟΝΟΜΙΚΩΝ 

ΧΡΗΣΤΟΣ ΣΠΙΡΤΖΗΣ ΕΥΚΛΕΙΔΗΣ ΤΣΑΚΑΛΩΤΟΣ 
-♦- 

Αριθμ. ΔΝΣα/34232/Φ50 ΓΕΝ (2) 

Τροποποίηση της αριθμ. Δ16γ/02/141/Γ/15-4-2014 (ΦΕΚ 
Β' 979) απόφασης «Ορισμός Εκκαθαριστών και δια¬ 
δικασίας για την εκκαθάριση της Εταιρείας με την 
επωνυμία «Ανώνυμη Εταιρεία Εκμετάλλευσης και Δι¬ 
αχείρισης Ελληνικών Αυτοκινητοδρόμων» και το δι¬ 
ακριτικό τίτλο «Τ.Ε.Ο. Α.Ε.». 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ, ΥΠΟΔΟΜΩΝ, ΝΑΥΤΙΛΙΑΣ 
ΚΑΙ ΤΟΥΡΙΣΜΟΥ - ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 6 και ειδικότερα της παρ. 
4 αυτού, του Ν. 4250/2014 «Διοικητικές Απλουστεύ- 
σεις - Καταργήσεις Νομικών Προσώπων και Υπηρεσιών 
του Δημόσιου Τομέα - Τροποποιήσεις Διατάξεων του 
Π.δ. 318/1992 (Α' 161) και λοιπές ρυθμίσεις» (ΦΕΚ Α' 74), 
όπως ισχύει. 

2. Τις διατάξεις του Ν. 2938/2001 «Συγχώνευση του 
Ν.Π.Δ.Δ. με την επωνυμία «Ταμείο Εθνικής Οδοποιίας» και 
της εταιρείας «Ελληνικοί Αυτοκινητόδρομοι «Ανώνυμη 
Εταιρεία» σε Ανώνυμη Εταιρεία με την επωνυμία «Ανώ¬ 
νυμη Εταιρεία Εκμετάλλευσης και Διαχείρισης Ελληνι¬ 
κών Αυτοκινητοδρόμων» και το διακριτικό τίτλο «Τ.Ε.Ο. 
Α.Ε.» (ΦΕΚ 178 Α'), όπως τροποποιήθηκαν και ισχύουν 
(άρθρο 17 του Ν. 2938/2001 ΦΕΚ 8.777/8-8-2006/τ. Α.Ε. 
και Ε.Π.Ε. - Καταστατικό της Τ.Ε.Ο. Α.Ε.). 

3. Τις διατάξεις του άρθρου 90 του Π.δ/τος 63/2005 
«Κωδικοποίηση της νομοθεσίας για την Κυβέρνηση και 
τα Κυβερνητικά Όργανα» (ΦΕΚ Α' 98) και το γεγονός 
ότι από την παρούσα απόφαση δεν προκαλείται δαπάνη 
σε βάρος του κρατικού προϋπολογισμού. 

4. Τις διατάξεις του Π.δ/τος 185/2009 «Ανασύσταση του 
Υπουργείου Οικονομικών, συγχώνευση του Υπουργείου 
Οικονομίας και Οικονομικών με τα Υπουργεία Ανάπτυ¬ 


ξης και Εμπορικής Ναυτιλίας, Αιγαίου και Νησιωτικής 
Πολιτικής και μετονομασία του σε «Υπουργείο Οικο¬ 
νομίας, Ανταγωνιστικότητας και Ναυτιλίας», μετατρο¬ 
πή του Υπουργείου Μακεδονίας - Θράκης σε Γενική 
Γραμματεία Μακεδονίας - Θράκης και υπαγωγή στο 
Υπουργείο Εσωτερικών της Γ ενικής Γ ραμματείας Μακε¬ 
δονίας - Θράκης και της Γ ενικής Γ ραμματείας Αιγαίου 
και Νησιωτικής Πολιτικής» (ΦΕΚ Α' 213) και του Π.δ/τος 
189/2009 «Καθορισμός και ανακατανομή αρμοδιοτήτων 
των Υπουργείων» (ΦΕΚ Α' 221). 

5. Τ ις διατάξεις του Π.δ/τος 24/2015 «Σύσταση και με¬ 
τονομασία Υπουργείων, μεταφορά της Γ ενικής Γ ραμ¬ 
ματείας Κοινωνικών Ασφαλίσεων» (ΦΕΚ Α' 20) και τις 
διατάξεις του π. δ/τος 45/2015 «Διορισμός Υπουργού 
Οικονομικών» (ΦΕΚ Α' 73). 

6. Τις διατάξεις του Π.δ/τος 27/2015 «Διορισμός Ανα¬ 
πληρωτών Υπουργών» (ΦΕΚ Α' 31). 

7. Τις διατάξεις της υπ’ αριθμ. Υ144/30-3-2015 απόφα¬ 
σης του Πρωθυπουργού «Ανάθεση αρμοδιοτήτων στον 
Αναπληρωτή Υπουργό Οικονομίας, Υποδομών, Ναυτιλίας 
και Τουρισμού, Χρήστο Σπίρτζη» (ΦΕΚ Β' 483). 

8. Τις διατάξεις των άρθρων 7α και 7β του Ν. 2190/1920 
«Περί ανωνύμων εταιρειών» (ΦΕΚ Α' 144). 

9. Τ ις διατάξεις του Π.δ/τος 111/2014 «Οργανισμός του 
Υπουργείου Οικονομικών» (ΦΕΚ Α' 178). 

10. Τις διατάξεις του Π.δ/τος 109/2014 «Οργανισμός 
του Υπουργείου Υποδομών, Μεταφορών και Δικτύων» 
(ΦΕΚ Α' 176). 

11. Τις διατάξεις της αριθμ. Δ16γ/02/141/Γ/15-4-2014 
(ΦΕΚ Β' 979) απόφασης «Ορισμός Εκκαθαριστών και 
διαδικασίας για την εκκαθάριση της Εταιρείας με την 
επωνυμία Ανώνυμη Εταιρεία Εκμετάλλευσης και Διαχεί¬ 
ρισης Ελληνικών Αυτοκινητοδρόμων» και το διακριτικό 
τίτλο «Τ.Ε.Ο. Α.Ε.». 

12. Την από 29-4-2015 δήλωση παραίτησης της Γεωρ¬ 
γίας Σοφιανοπούλου του Ιωάννη, δημοσίου υπαλλήλου 
(Α.Δ.Τ. ΑΚ 107428 Α.Φ.Μ. 052913241), από την ιδιότητά της 
ως εκκαθαριστού της «Ανώνυμης Εταιρεία Εκμετάλλευ¬ 
σης και Διαχείρισης Ελληνικών Αυτοκινητοδρόμων» και 
το διακριτικό τίτλο «Τ.Ε.Ο. Α.Ε.». 

13. Την ανάγκη ορισμού νέου εκκαθαριστή σε αντικα¬ 
τάσταση της παραιτηθείσας εκκαθαριστού Γεωργίας 
Σοφιανοπούλου του Ιωάννη, δημοσίου υπαλλήλου (Α.Δ.Τ. 
ΑΚ 107428 Α.Φ.Μ. 052913241), αποφασίζουμε: 

Αποδεχόμαστε την από 29-4-2015 δήλωση παραίτησης 
της Γεωργίας Σοφιανοπούλου του Ιωάννη, δημοσίου 
υπαλλήλου (Α.Δ.Τ. ΑΚ 107428 Α.Φ.Μ. 052913241), από την 
ιδιότητά της ως εκκαθαριστή της «Ανώνυμης Εταιρεία 
Εκμετάλλευσης και Διαχείρισης Ελληνικών Αυτοκινη¬ 
τοδρόμων» και το διακριτικό τίτλο «Τ.Ε.Ο. Α.Ε.» και ορί¬ 
ζουμε νέο εκκαθαριστή σε αντικατάσταση αυτής την 
Λυδία Φέρμελη του Σωκράτη, Πολιτικό Μηχανικό, (ΑΔΤ 
X 066327, ΑΦΜ 027131614). 

Κατά τα λοιπά ισχύει η αριθμ. Δ16γ/02/141 /Γ/15-4-2014 
(ΦΕΚ Β' 979) απόφαση. 

Η παρούσα ισχύει από της δημοσιεύσεώς της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Ιουλίου 2015 

ΟΙ ΥΠΟΥΡΓΟΙ 

ΑΝΑΠΛΗΡΩΤΗΣ ΥΠΟΥΡΓΟΣ ΟΙΚΟΝΟΜΙΑΣ, 

ΥΠΟΔΟΜΩΝ, ΝΑΥΤΙΛΙΑΣ ΚΑΙ ΤΟΥΡΙΣΜΟΥ ΟΙΚΟΝΟΜΙΚΩΝ 

ΧΡΗΣΤΟΣ ΣΠΙΡΤΖΗΣ ΕΥΚΛΕΙΔΗΣ ΤΣΑΚΑΛΩΤΟΣ 

Αριθμ. ΔΛΥ/οίκ. 857 /Φ.ΓΕΝ.15 (3) 

Ορισμός της Διεύθυνσης Λιμενικών Υποδομών της Γε¬ 
νικής Γραμματείας Υποδομών ως Αναθέτουσας Αρ¬ 
χής - Προϊστάμενης Αρχής - Διευθύνουσας Υπη¬ 
ρεσίας σε συμβάσεις έργων, μελετών και παροχής 
υπηρεσιών αρμοδιότητας της. 

Ο ΑΝΑΠΛΗΡΩΤΗΣ ΥΠΟΥΡΓΟΣ ΟΙΚΟΝΟΜΙΑΣ, 
ΥΠΟΔΟΜΩΝ, ΝΑΥΤΙΛΙΑΣ ΚΑΙ ΤΟΥΡΙΣΜΟΥ 

Σύμφωνα με τις διατάξεις: 

1. Του Π.δ. 63/05 (ΦΕΚ Α' 98/22-4-2005) «Κωδικοποίηση 
της νομοθεσίας για την Κυβέρνηση και τα Κυβερνητικά 
Όργανα», όπως τροποποιήθηκε με το Ν. 4320/2015 (ΦΕΚ 
29 Α') και ισχύει. 

2. Του Π.δ. 109/2014 (ΦΕΚ 176 Α'/29-8-2014) για τον 
«Οργανισμό του Υπουργείου Υποδομών Μεταφορών και 
Δικτύων» και ειδικότερα του Άρθρου 40 που αφορά στη 
σύσταση και τις αρμοδιότητες της Δ/νσης Λιμενικών 
Υποδομών. 

3. Του Π.δ. 24/2015 (ΦΕΚ 20 Α'/27-1-2015) «Σύσταση 
και μετονομασία Υπουργείων μεταφορά της Γ ενικής 
Γ ραμματείας Κοινωνικών Ασφαλίσεων». 

4. Του Π.δ. 25/2015 (ΦΕΚ 21 Α'/27-1-2015) «Διορισμός 
Αντιπροέδρου της Κυβέρνησης, Υπουργών, Αναπληρω¬ 
τών Υπουργών και Υφυπουργών.». 

5. Του Π.δ. 60/2007 (ΦΕΚ 64 Α'/16-3-2007) περί «Προ¬ 
σαρμογής της Ελληνικής Νομοθεσίας στις διατάξεις της 
Οδηγίας 2004/18/ΕΚ “περί συντονισμού των διαδικασι¬ 
ών σύναψης δημοσίων συμβάσεων έργων, προμηθειών 
και υπηρεσιών”, όπως τροποποιήθηκε με την Οδηγία 
2005/51/ΕΚ της Επιτροπής και την Οδηγία 2005/75/ΕΚ 
του Ευρωπαϊκού Κοινοβουλίου και του Συμβουλίου της 
16ης Νοεμβρίου 2005». 

6. Του Ν. 3316/2005 (ΦΕΚ Α' 42/22-2-2005) «Ανάθεση 
και εκτέλεση δημοσίων συμβάσεων εκπόνησης μελετών 
και παροχής συναφών υπηρεσιών και άλλες διατάξεις», 
όπως τροποποιήθηκε και ισχύει καθώς και των Αποφά¬ 
σεων που εκδόθηκαν κατ’ εξουσιοδότηση του και των 
σχετικών Εγκυκλίων εφαρμογής του. 

7. Του Ν. 3669/2008 (ΦΕΚ 116 Α'/18-6-2008) περί «Κύ¬ 
ρωσης της κωδικοποίησης της Νομοθεσίας Κατα¬ 
σκευής Δημοσίων Έργων», όπως τροποποιήθηκε με το 
Ν. 4070/2012 (ΦΕΚ 82 Α'/10-4-2012), τον Ν. 4146/2013 (ΦΕΚ 
90 Α'/18-4-2013), το Ν. 4281/2014 (ΦΕΚ 160 Α'/8-8-2014), 
τον Ν. 4313/2014 (ΦΕΚ 261 Α'/17-12-2014), το Ν. 4320/2015 
(ΦΕΚ 29 Α'/19-3-2015) και ισχύει σήμερα και ειδικότερα 
της παραγράφου 2 του Άρθρου 180 αυτού. 

8. Του Ν. 3861/2010 (ΦΕΚ 112 Α'/2010) «Ενίσχυση της 
διαφάνειας με την υποχρεωτική ανάρτηση νόμων και 
πράξεων των κυβερνητικών, διοικητικών και αυτοδιοικη- 
τικών οργάνων στο Διαδίκτυο «Πρόγραμμα Διαύγεια» και 
άλλες διατάξεις» και τα σχετικά έγγραφα εφαρμογής. 

9. Του Ν. 4281/2014 (ΦΕΚ 160 Α'/8-8-2014) «Μέτρα 
στήριξης και ανάπτυξης της Ελληνικής οικονομίας, ορ¬ 
γανωτικά θέματα Υπουργείου Οικονομικών και άλλες 
διατάξεις» όπως τροποποιήθηκε με το Άρθρο 37 του 
Ν. 4320/2015 ΦΕΚ 29 Α'. 

10. Του Ν. 2932/2001 «Ελεύθερη παροχή υπηρεσιών στις 
θαλάσσιες ενδο-μεταφορές - Σύσταση Γ ενικής Γ ραμ¬ 
ματείας Λιμένων και Λιμενικής Πολιτικής - Μετατροπή 
Λιμενικών Ταμείων σε Ανώνυμες Εταιρείες και άλλες 
διατάξεις» όπως τροποποιήθηκε και ισχύει. 


11. Του Ν. 3044/2002 «Μεταφορά συντελεστή δόμησης 
και ρυθμίσεις άλλων θεμάτων αρμοδιότητας του Υ.ΠΕ. 
ΧΩΛΈ.» και ειδικότερα του άρθρου 14, όπως αυτό τρο¬ 
ποποιήθηκε από το άρθρο 44 παρ. 1 του Ν. 3153/2003 
περί λιμενικής πολιτικής 

12. Της Υ144/30-3-2015 (ΦΕΚ 483 Β'/30-3-2015) απόφα¬ 
σης του Πρωθυπουργού «Ανάθεση αρμοδιοτήτων στον 
Αναπληρωτή Υπουργό Οικονομίας, Υποδομών, Ναυτιλίας 
και Τουρισμού, Χρήστο Σπίρτζη» 

13. Της οικ.20699/30-3-2015 (ΑΔΑ:7Φ0Ε465ΦΘΘ-30Ζ, 
ΦΕΚ 204ΥΟΔΔ/1-4-2015) κοινής απόφασης του Πρω¬ 
θυπουργού και του Υπουργού Οικονομίας, Υποδομών, 
Ναυτιλίας και Τουρισμού «Διορισμός Γενικού Γραμματέα 
της Γενικής Γραμματείας Υποδομών του Υπουργείου 
Οικονομίας, Υποδομών, Ναυτιλίας και Τουρισμού». 

14. Της με αριθμ. πρωτ. Δ16α/04/773/29-11-1990 (ΦΕΚ 
746 Β'/30-11-1990) κοινής απόφασης Υπουργού Προεδρί¬ 
ας και Αναπληρωτή Υπουργού ΠΕ.ΧΩ.Δ.Ε. «Περί εξαιρέ- 
σεως διοικητικών πράξεων ή εγγράφων από τον κανόνα 
των τριών υπογραφών». 

Και επειδή: 

1. Σύμφωνα με την παρ. 2 του άρθρου 180 του 
Ν. 3669/2008, «Με απόφαση του Υπουργού Περιβάλ¬ 
λοντος, Χωροταξίας και Δημοσίων Έργων, που δημο¬ 
σιεύεται στην εφημερίδα της Κυβέρνησης, μπορεί να 
ανατίθεται η διαδικασία ανάθεσης και εκτέλεσης έργου 
σε οποιαδήποτε οργανωτική μονάδα, Διεύθυνση ή Ειδική 
Υπηρεσία ΔημοσίωνΈργων (ΕΥΔΕ), της Γ ενικής Γ ραμμα¬ 
τείας ΔημοσίωνΈργων του Υπουργείου Περιβάλλοντος, 
Χωροταξίας και ΔημοσίωνΈργων». 

2. Στο Π.δ. 109/2014 (ΦΕΚ 176 Α') περί «Οργανισμού του 
Υπουργείου Υποδομών Μεταφορών και Δικτύων», δεν 
καθορίζονται τα αποφαινόμενα όργανα στις συμβάσεων 
έργων, μελετών και παροχής υπηρεσιών αρμοδιότητας 
της «Διεύθυνσης Λιμενικών Υποδομών». 

3. Σύμφωνα με την παρ.4ε του άρθρου 40 του 
Π.δ. 109/2014, στις αρμοδιότητες του Τμήματος Κατασκευ¬ 
ών της Διεύθυνσης Λιμενικών Υποδομών περιλαμβάνεται 
«η εποπτεία της υλοποίησης των έργων λιμενικών υποδο¬ 
μών, αρμοδιότητας της Γ ενικής Γ ραμματείας Υποδομών». 

4. Μετά την εφαρμογή από 30-10-2014 του Νέου 
Οργανισμού του Υπουργείου Υποδομών, Μεταφορών 
και Δικτύων (Π.δ. 109/2014 - ΦΕΚ 176 Β' 29-8-2014) που 
προβλέπει νέα οργανωτική δομή, αναδιαρθρώνονται οι 
Υπηρεσιακές Μονάδες και επανακαθορίζονται οι αρμο¬ 
διότητες τους, υπάρχει ανάγκη ορισμού των αποφαι- 
νομένων οργάνων στις συμβάσεων έργων, μελετών και 
παροχής υπηρεσιών που περιήλθαν στην αρμοδιότητα 
της «Διεύθυνσης Λιμενικών Υποδομών». 

5. Με την παρούσα απόφαση δεν προκαλείται δαπάνη 
σε βάρος του κρατικού προϋπολογισμού, αποφασίζουμε: 

Ορίζουμε τη Διεύθυνση Λιμενικών Υποδομών της Γ ε¬ 
νικής Γραμματείας Υποδομών του Υπουργείου Οικονο¬ 
μίας, Υποδομών, Ναυτιλίας και Τουρισμού: 

1. Ως Αναθέτουσα Αρχή και Προϊσταμένη Αρχή στα 
κάτωθι έργα, τα οποία είναι ώριμα προς δημοπράτηση: 

1. Ολοκλήρωση Ανάπλασης Φαληρικού Όρμου (Υπο- 
έργο 3 Λιμενικά Έργα) 

2. Επισκευή φθορών κρηπιδωμάτων Ευβόίκής Ακτής (από 
τον παλιό εμπορευματικό λιμένα έως Άγιο Νικόλαο) και επι¬ 
σκευή κρηπιδωμάτων των δύο βάθρων Παλαιός Γέφυρας. 

3. Έργα συντήρησης και δεξαμενισμού Πλωτής Γέφυ¬ 
ρας Λευκάδας. 

4. Λιμάνι Νέων Μουδανιών: Κατασκευή έργων βελτίω¬ 
σης - επέκτασης Λιμένα Νέων Μουδανιών. 

2. Ως Αναθέτουσα Αρχή και Προϊσταμένη Αρχή στα 
κάτωθι έργα, τα οποία θα είναι ώριμα προς ένταξη και 
δημοπράτηση στην επόμενη χρηματοδοτική περίοδο: 

1. Λιμάνι Σούδας: Κατασκευή χερσαίων και λιμενικών 
έργων Πολυχρηστικού Σταθμού. 

2. Λιμάνι Σούδας: Κατασκευή χερσαίων και λιμενικών 
έργων του Λιμενικού Τμήματος Κρουαζιέρας. 

3. Ως Αναθέτουσα Αρχή και Προϊσταμένη Αρχή των 
έργων που θα προκύψουν μετά την ολοκλήρωση των εν 
εξελίξει μελετών, αρμοδιότητας της Δ/νσης Λιμενικών 
Υποδομών. 

4. Ως Προϊσταμένη Αρχή για όλα τα έργα, μελέτες και 
συμβάσεις παροχής υπηρεσιών, που αφορούν θέματα 
λιμενικών υποδομών, αρμοδιότητας της Γενικής Γραμ- 
ματείας Υποδομών, τα οποία δεν αναφέρονται ρητά 
στην παρ. 3 του άρθρου 55 του Π.δ. 109/2014 (εκτός 
ειδικών περιπτώσεων και εφόσον έχουν ορισθεί ρητά με 
Υπουργική απόφαση), τα οποία όμως ήταν αρμοδιότητα 
υπηρεσιών της τέως Γ ενικής Γ ραμματείας Δημοσίων 
Έργων, και για τα οποία υπάρχουν εκκρεμότητες δη- 
μοπρατήσεων ή ολοκλήρωσης συμβάσεων ή παραλαβή 
τους, ή οικονομικής φύσεως εκκρεμότητες ή δικαστικές 
ή άλλες διενέξεις για την επίλυση διαφορών. Στις πε¬ 
ριπτώσεις αυτές, και εφόσον απαιτείται, ορίζεται κατά 
περίπτωση, η αρμόδια Διευθύνουσα Υπηρεσία. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Ιουλίου 2015 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΧΡΗΣΤΟΣ ΣΠΙΡΤΖΗΣ 
-♦- 

Αριθμ. 3866/78486 (4) 

Συμπληρωματικά μέτρα εφαρμογής των ενωσιακών δι¬ 
ατάξεων του συστήματος επιβολής μορίων για σο¬ 
βαρές παραβάσεις στον τομέα της αλιείας. 

Ο ΥΦΥΠΟΥΡΓΟΣ 

ΠΑΡΑΓΩΓΙΚΗΣ ΑΝΑΣΥΓΚΡΟΤΗΣΗΣ, 
ΠΕΡΙΒΑΛΛΟΝΤΟΣ ΚΑΙ ΕΝΕΡΓΕΙΑΣ 

Έχοντας υπόψη τις διατάξεις: 

1) της παρ. 1 του άρθρου 2 και της περίπτωσης δ της 
παρ. 1 του άρθρου 3 της Συνθήκης για την Λειτουργία 
της Ευρωπαϊκής Ένωσης (ΕΕ Ο 83), 

2) των άρθρων 15, 36 του Κανονισμού (ΕΕ) αριθμ. 
1380/2013 του Ευρωπαϊκού Κοινοβουλίου και του Συμ¬ 
βουλίου της 11ης Δεκεμβρίου 2013, σχετικά για την Κοινή 
Αλιευτική Πολιτική, την τροποποίηση των κανονισμών 
(ΕΚ) αριθμ. 1954/2003 και (ΕΚ) αριθμ. 1224/2009 του 
Συμβουλίου και την κατάργηση των κανονισμών (ΕΚ) 
2371/2002 και (ΕΚ) 639/2004 του Συμβουλίου και της 
απόφασης 2004/585/ΕΚ του Συμβουλίου (ΕΕ Ε 354), 

3) του Κανονισμού (ΕΚ) αριθμ. 1224/2009 του Συμβου¬ 
λίου της 20ης Νοεμβρίου 2009, περί θεσπίσεως κοινο¬ 
τικού συστήματος ελέγχου της τήρησης των κανόνων 
της κοινής αλιευτικής πολιτικής, τροποποιήσεως των 
κανονισμών (ΕΚ) αριθμ. 847/96, (ΕΚ) αριθμ. 2371/2002, 
(ΕΚ) αριθμ. 811/2004, (ΕΚ) αριθμ. 768/2005, (ΕΚ) αριθμ. 
2115/2005, (ΕΚ) αριθμ. 2166/2005, (ΕΚ) αριθμ.388/2006, 
(ΕΚ) αριθμ. 509/2007, (ΕΚ) αριθμ. 676/2007, (ΕΚ) αριθμ. 


1098/2007, (ΕΚ) αριθμ. 1300/2008, (ΕΚ) αριθμ. 1342/2008 
και καταργήσεως των κανονισμών (ΕΟΚ) 2847/93, (ΕΚ) 
αριθμ. 1627/94 και (ΕΚ) αριθμ. 1966/2006 (ΕΕ Ε 343), 

4) του Κανονισμού (ΕΕ) αριθμ. 404/2011 της Επιτροπής 
της 8ης Απριλίου 2011, για τη θέσπιση λεπτομερών κα¬ 
νόνων σχετικά με την εφαρμογή του κανονισμού (ΕΚ) 
αριθμ. 1224/2009 περί της θέσπισης κοινοτικού συστή¬ 
ματος ελέγχου για την εξασφάλιση της τήρησης των 
κανόνων της κοινής αλιευτικής πολιτικής (ΕΕ Ε 112), 

5) του Κανονισμού (ΕΚ) αριθμ. 1005/2008 του Συμβουλίου 
της 29ης Σεπτεμβρίου 2008, περί δημιουργίας κοινοτικού 
συστήματος πρόληψης, αποτροπής και εξάλειψης της πα¬ 
ράνομης, λαθραίας και άναρχης αλιείας, τροποποίησης 
των κανονισμών (ΕΟΚ) αριθμ. 2847/93, (ΕΚ) αριθμ. 1936/2001 
και (ΕΚ) αριθμ. 601/2004 και κατάργησης των κανονισμών 
(ΕΚ) αριθμ. 1093/94 και (ΕΚ) 1447/1999 (ΕΕ 1286), 

6) του Κανονισμού (ΕΚ) αριθμ. 1967/2006 του Συμβου¬ 
λίου, της 21ης Δεκεμβρίου 2006 σχετικά με μέτρα δια¬ 
χείρισης για τη βιώσιμη εκμετάλλευση των αλιευτικών 
πόρων στη Μεσόγειο Θάλασσα, την τροποποίηση του 
κανονισμού (ΕΟΚ) αριθμ. 2847/1993 και την κατάργηση 
του κανονισμού (ΕΚ) αριθμ. 1626/1994 (ΕΕ Ε 409) αριθμ. 
1447/1999 (ΕΕ Ε 286), 

7) του Κανονισμού (ΕΕ) 2015/812 του Ευρωπαϊκού Κοι¬ 
νοβουλίου και του Συμβουλίου, της 20ής Μάίου 2015, για 
την τροποποίηση των κανονισμών (ΕΚ) αριθμ. 850/98, 
(ΕΚ) αριθμ. 2187/2005, (ΕΚ) αριθμ. 1967/2006, (ΕΚ) αριθμ. 
1098/2007, (ΕΚ) αριθμ. 254/2002, (ΕΚ) αριθμ. 2347/2002 και 
(ΕΚ) αριθμ. 1224/2009 του Συμβουλίου, και των κανονι¬ 
σμών (ΕΕ) αριθμ. 1379/2013 και (ΕΕ) αριθμ. 1380/2013 του 
Ευρωπαϊκού Κοινοβουλίου και του Συμβουλίου σχετικά 
με την υποχρέωση εκφόρτωσης, και για την κατάργηση 
του κανονισμού (ΕΚ) αριθμ. 1434/98 του Συμβουλίου, 

8) του άρθρου 9 παρ. 2 του Ν. 2732/1999 (ΦΕΚ Α' 154) 
περί «Διεπαγγελματικών Οργανώσεων και ρύθμισης θε¬ 
μάτων αρμοδιότητας Υπουργείου Γεωργίας», 

9) του άρθρου 90 του Κώδικα Νομοθεσίας για την 
Κυβέρνηση και τα Κυβερνητικά Όργανα (άρθρο πρώτο 
του Π.δ. 63/2005 (Α' 98), 

10) των άρθρων 11,12,13,14 του Ν.δ. 420/1970 «Αλιευτικός 
Κώδικας» (ΦΕΚ Α' 27), του άρθρου 9 του Ν. 2040/1992 «Ρύθ¬ 
μιση θεμάτων αρμοδιότητας Υπουργείου Γεωργίας και 
νομικών προσώπων εποπτείας του και άλλες διατάξεις» 
(ΦΕΚ Α' 70) και των άρθρων 48 και 49 του Ν. 2538/1997 
(ΦΕΚ Α' 242) «Τροποποίηση της κείμενης νομοθεσίας για 
τα γεωργικά φάρμακα και κτηνιατρικά φάρμακα, ρύθμιση 
χρεών συνεταιριστικών οργανώσεων και άλλες διατάξεις» 
σχετικά με το εθνικό κυρωτικό σύστημα τομέα αλιείας, 

11) του Π.δ. 107/2014 (Α' 174) «Οργανισμός του Υπουρ¬ 
γείου Αγροτικής Ανάπτυξης και Τροφίμων», 

12) του Π.δ. 103/2014 (ΦΕΚ Α' 170) «Οργανισμός του 
Υπουργείου Ναυτιλίας και Αιγαίου», 

13) του Π.δ. 81/2014 (ΦΕΚ Α' 125) «Αναδιάρθρωση Περι¬ 

φερειακών Διοικήσεων Λιμενικού Σώματος -Ελληνικής 
Ακτοφυλακής.», 

14) του Ν. 3852/2010 (ΦΕΚ Α' 87) «Νέα Αρχιτεκτονική 
της Αυτοδιοίκησης και της Αποκεντρωμένης Διοίκη¬ 
σης. Πρόγραμμα Καλλικράτης» όπως τροποποιήθηκε 
και ισχύει, 

15) του Π.δ. 24/2015 (ΦΕΚ Α' 20) «Σύσταση και μετονο- 
μασία Υπουργείων, μεταφορά της Γ ενικής Γ ραμματείας 
Κοινωνικών Ασφαλίσεων», 

16) του Π.δ. 25/2015 (ΦΕΚ Α' 21) «Διορισμός Αντιπροέ¬ 
δρου της Κυβέρνησης, Υπουργών, Αναπληρωτών Υπουρ¬ 
γών και Υφυπουργών», 

17) της απόφασης αριθμ. 4333/58520/2015 (ΦΕΚ Β' 
1005) του Πρωθυπουργού και του Υπουργού Παραγω¬ 
γικής Ανασυγκρότησης, Περιβάλλοντος και Ενέργειας 
«Ανάθεση αρμοδιοτήτων στον Υφυπουργό Παραγωγικής 
Ανασυγκρότησης, Περιβάλλοντος και Ενέργειας, Πανα¬ 
γιώτη Σγουρίδη», 

18) της αριθμ. 2287/40083/2015 (ΦΕΚ 695/Β'/2015) 
υπουργικής απόφασης, 

19) της αριθμ. 1749/32215/2015 (ΦΕΚ Β' 523) υπουργικής 
Απόφασης και το έγγραφο της ϋΘ ΜΑΒΕ Αγθ5 (2015) 
2034276/13-5-2015, 

20) την ανάγκη εφαρμογής συστήματος επιβολής 
μορίων στις περιπτώσεις σοβαρών παραβάσεων του 
Καν(ΕΚ) 1224/2009, 

21) την γνωμοδότηση του Συμβουλίου Αλιείας, όπως 
διατυπώνεται στο αριθμ. 263/2015 πρακτικό του, 

22) το γεγονός ότι από τις διατάξεις της παρούσας 
απόφασης δεν προκαλείται δαπάνη εις βάρος του κρα¬ 
τικού Προϋπολογισμού, αποφασίζουμε: 

Αρθρο 1 - Σκοπός 

Με την παρούσα απόφαση θεσπίζεται σύστημα επι¬ 
βολής μορίων για τις σοβαρές αλιευτικές παραβάσεις 
των κανόνων της ΚΑλΠ, σε εφαρμογή του άρθρου 92 
του Καν(ΕΚ) 1224/2009 και του τίτλου VII του Καν(ΕΕ) 
404/2011. 

Άρθρο 2 - Πεδίο Εφαρμογής 

Το σύστημα επιβολής μορίων εφαρμόζεται στα φυσι¬ 
κά ή νομικά πρόσωπα που είναι α) κάτοχοι αλιευτικής 
άδειας επαγγελματικού σκάφους και β) κυβερνήτες των 
αλιευτικών επαγγελματικών σκαφών και έχουν διαπρά- 
ξει ή έχουν κριθεί υπεύθυνοι σοβαρής αλιευτικής παρά¬ 
βασης. Τα μόρια για σοβαρές αλιευτικές παραβάσεις 
καταλογίζονται ανεξάρτητα από τις άλλες διοικητικές 
ή ποινικές κυρώσεις που επιβάλλονται για τις συγκε¬ 
κριμένες παραβάσεις. 

Αρθρο 3 - Ορισμοί 

Για την εφαρμογή της παρούσας απόφασης ισχύ¬ 
ουν οι συναφείς ορισμοί που περιλαμβάνονται στους 
Κανονισμούς: Καν (ΕΕ) αριθμ. 1380/2013 για την Κοινή 
Αλιευτική Πολιτική Κοινή Οργάνωση Αγοράς, Καν (ΕΚ) 
αριθμ. 1224/2009, Καν(ΕΕ) αριθμ. 404/2011, Καν(ΕΚ) αριθμ. 
1005 /2008 και επιπλέον οι ορισμοί: 

α) ως σοβαρή παράβαση νοείται οποιαδήποτε παρά¬ 
βαση που εμπίπτει στις κατηγορίες του Παραρτήματος 
1 της παρούσας απόφασης, η οποία κρίνεται ως σοβαρή, 
μετά την εξέταση ειδικών κριτηρίων από την τριμελή 
επιτροπή όπως ορίζεται στο άρθρο 5 παράγραφος 2 
της παρούσας. 

β) ως κάτοχος αλιευτικής άδειας σκάφους νοείται το 
φυσικό ή νομικό πρόσωπο στο οποίο ανήκει η πλοιοκτη¬ 
σία του επαγγελματικού αλιευτικού σκάφους. 

Άρθρο 4 - Αρμόδιες Αρχές 

1. Η Δ/νση Ελέγχου Αλιευτικών Δραστηριοτήτων και 
Προϊόντων της Γενικής Δ/νσης Βιώσιμης Αλιείας του 
Υπουργείου Παραγωγικής Ανασυγκρότησης, Περιβάλ¬ 
λοντος και Ενέργειας είναι αρμόδια Αρχή: 

α) για να καταλογίζει με απόφασή της, στον κάτοχο 
της αλιευτικής άδειας σκάφους και στον κυβερνήτη 


αυτού, που έχουν διαπράξει ή είναι υπεύθυνοι αλιευτι¬ 
κής παράβασης και έχει κριθεί σοβαρή όπως ορίζεται 
στο άρθρο 3 της παρούσας, τα αντίστοιχα μόρια σύμ¬ 
φωνα με το Παράρτημα 1 της παρούσας. Η εν λόγω 
απόφαση διαβιβάζεται στους ενδιαφερομένους μέσω 
της Υπηρεσίας Αλιείας των Περιφερειακών Ενοτήτων, 
στην Λιμενική Αρχή που επέβαλε την απόφαση επιβολής 
κυρώσεων και στην Διεύθυνση Ελέγχου Αλιείας του 
Λιμενικού Σώματος -Ελληνικής Ακτοφυλακής, 

β) για να ενημερώνει τον κάτοχο της αλιευτικής 
άδειας σκάφους και τον κυβερνήτη του σκάφους, μέσω 
της Υπηρεσίας Αλιείας των Περιφερειακών Ενοτήτων 
όπου τηρείται ο φάκελος του σκάφους κάθε φορά, για 
τον χρόνο της αυτόματης αναστολής της αλιευτικής 
άδειας του σκάφους ή της ατομικής άδειας αλιείας του 
κυβερνήτη αντίστοιχα, 

γ) για να τηρεί αρχεία για τον καταλογισμό μορίων 
στους κατόχους της επαγγελματικής αλιευτικής άδειας 
σκάφους και στους κυβερνήτες των σκαφών καθώς και 
για την μείωση ή διαγραφή αυτών και για να παρακο¬ 
λουθεί την αυτόματη αναστολή ή την ανάκληση της 
αλιευτικής άδειας του σκάφους ή την ατομική άδεια 
αλιείας αντίστοιχα, 

δ) για να μεταβιβάζει τα καταλογισμένα μόρια στον 
νέο κάτοχο της αλιευτικής άδειας σκάφους σε περί¬ 
πτωση που αυτό πωληθεί ή μεταβιβασθεί. 

2. Το Τμήμα Συντονισμού Ελεγκτικών Διαδικασιών - 
Ενιαία Αρχή Ελέγχου της Δ/νσης Ελέγχου Αλιευτικών 
Δραστηριοτήτων και Προϊόντων, μεριμνά για την τήρη¬ 
ση ηλεκτρονικής βάσης δεδομένων για την καταγραφή 
των μορίων που έχουν καταλογισθεί στον κάτοχο της 
αλιευτικής άδειας σκάφους και στον κυβερνήτη του 
σκάφους, στην οποία καταχωρούνταί: 

α) τα στοιχεία του κατόχου της αλιευτικής άδειας 
σκάφους και του κυβερνήτη, στους οποίους έχουν κα- 
ταλογισθεί μόρια λόγω του ότι έχουν διαπράξει ή κριθεί 
υπεύθυνοι σοβαρής παράβασης 

β) τα στοιχεία του αλιευτικού σκάφους 

γ) τον αριθμό των μορίων 

δ) την ημερομηνία της απόφασης για τον καταλογισμό 
των μορίων 

ε) την αυτόματη αναστολή/ανάκληση της αλιευτικής 
άδειας του σκάφους ή της ατομικής άδειας του κυ¬ 
βερνήτη 

στ) την υποβολή προσφυγών σε οποιοδήποτε επίπεδο 
(Συμβούλιο Εκδίκασης Αλιευτικών Προσφυγών ή Διοι¬ 
κητικό Δικαστήριο) 

ζ) η ημερομηνία και η αιτία κάθε διαγραφής. 

3. Από τη βάση δεδομένων της προηγούμενης παρα¬ 
γράφου και μόνο, εξάγονται πληροφορίες σχετικά με 
τον αριθμό των μορίων που έχουν καταλογισθεί και 
χρησιμοποιούνται για τη μεταβίβαση κυριότητας του 
αλιευτικού σκάφους στο νέο κάτοχο της αλιευτικής 
άδειας σκάφους. 

4. Για τα δεδομένα της βάσης, τηρείται εχεμύθεια εκ 
μέρους των χειριστών της βάσης, και προστατεύονται 
τα δεδομένα του κατόχου της αλιευτικής άδειας σκά¬ 
φους και του κυβερνήτη του σκάφους, από διαρροή 
και κοινοποίηση σε τρίτους, σύμφωνα με τις ισχύου- 
σες εθνικές και ενωσιακές διατάξεις για προστασία 
των προσωπικών δεδομένων. Τα στοιχεία της βάσης 
δεδομένων δεν κρατούνται για μεγαλύτερο διάστημα 
από όσο επιτρέπουν οι εθνικές και ενωσιακές διατάξεις 

και για το χρονικό διάστημα που το σκάφος παραμένει 
στον ίδιο πλοιοκτήτη. 

Άρθρο 5 - Σύστημα επιβολής μορίων 

1. Στις περιπτώσεις που οι αρμόδιες Λιμενικές Αρ¬ 
χές του άρθρου 9 του Ν. 2040/1992, κατά την διενέρ¬ 
γεια επιθεώρησης ή άλλου ελέγχου βεβαιώσουν την 
διενέργεια παράβασης ή παραβάσεων που εμπίπτουν 
στις κατηγορίες του Παραρτήματος 1, συμπληρώνεται 
η παράβαση στην έκθεση επιθεώρησης, τηρούν όλα 
τα αποδεικτικά στοιχεία της κάθε παράβασης, προ¬ 
ωθούν τις ενέργειες επιβολής κυρώσεων σύμφωνα με 
το άρθρο 11 του 420/1970 όπως ισχύει, κοινοποιούν την 
ή τις εν λόγω αποφάσεις επιβολής κυρώσεων άμεσα 
με την έκδοση τους καθώς και τον σχετικό φάκελο, 
στην Δ/νση Ελέγχου Αλιευτικών Δραστηριοτήτων και 
Προϊόντων της Γενικής Δ/νσης Βιώσιμης Αλιείας για τις 
περαιτέρω ενέργειες. 

2. α) Συστήνεται τριμελής επιτροπή αποτελούμενη 
από ένα εκπρόσωπο των ακόλουθων Δ/νσεων: της Δ/ 
νσης Ελέγχου Αλιευτικών Δραστηριοτήτων και Προϊό¬ 
ντων, της Δ/νσης Αλιευτικής Πολιτικής και Αλιευτικών 
Πόρων και της Δ/νσης Ελέγχου Αλιείας του Λιμενικού 
Σώματος. 

β) Η επιτροπή εξετάζει την σοβαρότητα κάθε παράβα¬ 
σης που εμπίπτει στις κατηγορίες του Παραρτήματος 1 
συνυπολογίζοντας τα ακόλουθα κριτήρια: 

• τη φύση και το μέγεθος της ζημιάς 

• την πολλαπλότητα παραβάσεων στην ίδια επιθε¬ 
ώρηση 

• την επαναληψιμότητα της ίδιας παράβασης 

• την συνεργασία κατά την επιθεώρηση 

και εισηγείται στην Δ/νση Ελέγχου Αλιευτικών Δρα¬ 
στηριοτήτων και Προϊόντων τον καταλογισμό των 
ανάλογων μορίων στον κάτοχο της αλιευτικής άδειας 
σκάφους ή/και στον κυβερνήτη του σκάφους, σύμφωνα 
με το Παράρτημα 1. 

γ) Η Επιτροπή λειτουργεί παρά την Δ/νση Ελέγχου 
Αλιευτικών Δραστηριοτήτων η οποία μεριμνά για τη 
συγκρότηση και θητεία των μελών της. Συνεδριάζει 
το Ιο δεκαπενθήμερο κάθε μήνα για να εξετάσει τις 
περιπτώσεις των παραβάσεων -αποφάσεων επιβολής 
κυρώσεων της παρ. 1, που έχουν υποβληθεί στην ως 
άνω Δ/νση από τις Λιμενικές Αρχές τον προηγούμενο 
μήνα, σύμφωνα με τον κανονισμό λειτουργίας της, που 
καθορίζει κατά την 1η συνεδρίασή της. 

3. α) Η Δ/νση Ελέγχου Αλιευτικών Δραστηριοτήτων 
και Προϊόντων, μετά την εισήγηση της επιτροπής της 
παρ. 2, με απόφασή της καταλογίζει στον κάτοχο της 
επαγγελματικής αλιευτικής άδειας σκάφους και στον 
κυβερνήτη του σκάφους, τα αντίστοιχα μόρια του Πα¬ 
ραρτήματος 1. 

β) Στις περιπτώσεις δύο ή περισσότερων σοβαρών 
παραβάσεων που έχουν διαπιστωθεί στην ίδια επιθεώ¬ 
ρηση -έλεγχο καταλογίζονται μόρια για την κάθε σο¬ 
βαρή παράβαση στον κάτοχο της αλιευτικής άδειας 
σκάφους και στον κυβερνήτη του αλιευτικού σκάφους. Η 
Επιτροπή θα εκδίδει μία απόφαση καταλογισμού μορίων 
συνυπολογίζοντας σωρευτικά τις διάφορες σοβαρές 
παραβάσεις που έχουν διαπιστωθεί στο συγκεκριμένο 
έλεγχο με ανώτατο όριο επιβολής σε κάθε απόφαση 
τα 12 μόρια. 


γ) Τα μόρια κάθε νέας παράβασης προστίθενται στα 
υφιστάμενα μόρια του κατόχου της αλιευτικής άδειας 
σκάφους ή/και του κυβερνήτη του σκάφους. 

δ) Ο χρόνος καταλογισμού των μορίων υπολογίζεται 
από την ημερομηνία της απόφασης καταλογισμού. 

4. α) Όταν ο αριθμός μορίων που καταλογίζονται στον 
κάτοχο της αλιευτικής άδειας σκάφους είναι ίσος ή 
μεγαλύτερος των 18,36,54,72 μορίων, αναστέλλεται αυ¬ 
τόματα η αλιευτική άδεια του σκάφους για περίοδο 2, 
4, 8,12 μηνών αντίστοιχα. 

β) Όταν ο αριθμός μορίων που καταλογίζονται στον 
κάτοχο της αλιευτικής άδειας σκάφους είναι ίσος ή 
μεγαλύτερος των 90 μορίων, η αλιευτική άδεια του 
σκάφους αυτόματα ανακαλείται οριστικά. 

γ) Η αναστολή ή η οριστική ανάκληση της αλιευτι¬ 
κής άδειας του σκάφους καταχωρείται αναλόγως στο 
Εθνικό Αλιευτικό Μητρώο και στο Κοινοτικό Αλιευτικό 
Μητρώο. 

δ) Η αναστολή της αλιευτικής άδειας του σκάφους 
πραγματοποιείται σε χρονικό διάστημα που δεν συμπί¬ 
πτει με χρονικούς περιορισμούς απαγόρευσης χρήσης 
του συγκεκριμένου αλιευτικού εργαλείου με το οποίο 
πραγματοποιήθηκε η παράβαση. 

ε) Στην περίπτωση της αυτόματης αναστολής της 
αλιευτικής άδειας του σκάφους, ο κάτοχος υποχρεού- 
ται να διασφαλίσει την άμεση παύση των αλιευτικών 
δραστηριοτήτων και να γνωστοποιήσει στη Λιμενική 
Αρχή της παραγράφου 1, το σημείο ελλιμενισμού του 
αλιευτικού σκάφους. Στην περίπτωση που το σκάφος 
ασκήσει αλιευτική δραστηριότητα ή αποπλεύσει για 
μεμονωμένο πλου χωρίς προηγούμενη ενημέρωση της 
κατά τόπο αρμόδιας Λιμενικής Αρχής, το χρονικό διά¬ 
στημα που η αλιευτική άδεια έχει ανασταλεί, επιβάλ¬ 
λονται οι ποινές του άρθρου 11 του Ν.δ. 420/1970 όπως 
αντικαταστάθηκε και ισχύει. 

5. α) Όταν ο αριθμός μορίων που καταλογίζονται στον 
κυβερνήτη του αλιευτικού σκάφους είναι ίσος ή μεγαλύ¬ 
τερος των 18, 36,54, 72 μορίων, η ατομική άδεια αλιείας 
αυτόματα αναστέλλεται για περίοδο 15 ημέρες, 1 μήνα, 
2 μήνες, 4 μήνες αντίστοιχα. 

β) Όταν ο αριθμός μορίων που καταλογίζονται στον 
κυβερνήτη είναι ίσος ή μεγαλύτερος των 90 μορίων, η 
ατομική άδεια αλιείας του κυβερνήτη αυτόματα ανα¬ 
στέλλεται για διάστημα έξι (6) μηνών. 

γ) Σε όλες τις περιπτώσεις της αυτόματης αναστο¬ 
λής της ατομικής άδειας,ο κυβερνήτης υποχρεούται 
να καταθέσει την ατομική άδεια αλιείας στην αρμόδια 
Λιμενική Αρχή της παρ. 1 το αργότερο εντός τριών (3) 
ημερών. 

δ) Στην περίπτωση που ο κυβερνήτης ασκήσει αλιευτι¬ 
κή δραστηριότητα, το χρονικό διάστημα που η ατομική 
άδεια αλιείας έχει ανασταλεί, επιβάλλονται οι προβλε- 
πόμενες ποινές. 

6. α) Εάν ο κάτοχος της αλιευτικής άδειας σκάφους 
ή ο κυβερνήτης σκάφους, δεν διαπράξει ή δεν είναι 
υπεύθυνος άλλης σοβαρής παράβασης εντός χρονικού 
διαστήματος τριών ετών από την ημερομηνία της τε¬ 
λευταίας απόφασης καταλογισμού μορίων για σοβαρή 
παράβαση, τότε διαγράφονται όλα τα μόρια που του 
έχουν καταλογισθεί ή και έχουν σωρευθεί στο σκάφος, 

β) Διαγράφονται δύο μόρια από τον κάτοχο της αλι¬ 
ευτικής άδειας σκάφους ή τον κυβερνήτη σκάφους, 
εφόσον είναι πάνω από δύο, όταν: 

ί) το σκάφος με το οποίο διαπράχθηκε η σοβαρή 
παράβαση και ο κυβερνήτης, συμμετέχουν χωρίς να 
υπάρχει νομική υποχρέωση στο σύστημα νΜδ και στην 
ηλεκτρονική υποβολή του ημερολογίου αλιείας και της 
δήλωσης εκφόρτωσης, 

ϋ) ο κυβερνήτης και ο κάτοχος της αλιευτικής άδειας 
σκάφους, μετά την επιβολή μορίων, συμμετέχουν εθε¬ 
λοντικά σε επιστημονική έρευνα για τη βελτίωση της 
επιλεκτικότητας των αλιευτικών εργαλείων, 

ιϋ) ο κυβερνήτης και ο κάτοχος της αλιευτικής άδειας 
σκάφους είναι μέλη Οργάνωσης Παραγωγών και συμμε¬ 
τέχουν στο σχέδιο αλιείας της Ο.Π. για το έτος που έπε- 
ται της ποινής επιβολής μορίων, το οποίο απαραίτητα 
συνεπάγεται μείωση κατά 10% της αλιευτικής του δρα¬ 
στηριότητας, ή συμμετέχουν σε δραστηριότητα αλιείας 
που καλύπτεται από σύστημα οικολογικής σήμανσης 
σχεδιασμένο για την πιστοποίηση και προώθηση ετι¬ 
κετών προϊόντων προερχόμενων από καλή διαχείριση. 

7. Κατά της απόφασης καταλογισμού μορίων στον 
κάτοχο ή στον κυβερνήτη αλιευτικού σκάφους, επιτρέ¬ 
πεται η άσκηση προσφυγής, με τη διαδικασία του άρ¬ 
θρου 9 παρ. 2 υποπαράγραφος 4 του Ν. 2040/1992, σε 
συνδυασμό με τη παράγραφο 5 και 6 του ίδιου άρθρου. 
Οι ενδιαφερόμενοι, έχουν δικαίωμα να υποβάλλουν μέσα 
σε προθεσμία δέκα πέντε (15) εργάσιμων ημερών από 
την κοινοποίηση της απόφασης επιβολής κυρώσεων, 


προσφυγή στο Συμβούλιο Εκδίκασης Αλιευτικών Προ¬ 
σφυγών μέσω της Υπηρεσίας Αλιείας ή της Λιμενικής 
Αρχής ή απευθείας. 

Η προσφυγή συνοδεύεται με την κατάθεση παράβολου 
του άρθρου 14 παρ. 4 του Ν.δ. 420/1970 όπως ισχύει. 

Μετά την εξέταση της προσφυγής του ενδιαφερομέ¬ 
νου, και την οριστικοποίηση επιβολής μορίων, ο ενδια¬ 
φερόμενος ενημερώνεται γραπτώς. 

8. Όταν η παράβαση που εμπίπτει στις κατηγορίες 
του Παραρτήματος 1, διαπράττεται από αλιευτικό σκά¬ 
φος σημαίας άλλου κράτους μέλους, προωθούνται οι 
διαδικασίες επιβολής των προβλεπόμενων κυρώσεων. 
Ο σχετικός φάκελος μαζί με την έκθεση επιθεώρησης 
διαβιβάζεται από την αρμόδια Λιμενική Αρχή, άμεσα 
στην Δ/νση Ελέγχου Αλιευτικών Δραστηριοτήτων και 
Προϊόντων και η σοβαρότητα της παράβασης εξετά¬ 
ζεται από την επιτροπή της παρ. 2β, Το πόρισμα της 
Επιτροπής διαβιβάζεται αρμοδίως στην Ενιαία Αρχή του 
Κράτους Μέλους για την εφαρμογή του άρθρου 126.5 
του Καν(ΕΕ) 404/2011. 

Αρθρο 6 

Η υπουργική απόφαση αριθμ. 1749/32215/19-3-2015 (ΦΕΚ 
Β'523) καταργείται. 

Η απόφαση αυτή ισχύει από την ημερομηνία δημοσί¬ 
ευσή της στην Εφημερίδα της Κυβερνήσεως. 

ΠΑΡΑΡΤΗΜΑ 1 

ΜΟΡΙΑ ΠΟΥ ΚΑΤΑΛΟΓΙΖΟΝΤΑΙ ΓΙΑ ΣΟΒΑΡΕΣ ΠΑΡΑΒΑΣΕΙΣ 


α/α 

ΚΑΤΗΓΟΡΙΑ ΣΟΒΑΡΗΣ ΠΑΡΑΒΑΣΗΣ 

ΜΟΡΙΑ στον 

ΜΟΡΙΑ στον 



ΠΛΟΙΟΚΤΗΤΗ 

ΚΥΒΕΡΝΗΤΗ 

1 

Μη εκπλήρωση των υποχρεώσεων καταχώρισης και 
υποβολής έκθεσης για αλιεύματα ή δεδομένα σχετικά με 
αλιεύματα, όπου συμπεριλαμβάνονται τα δεδομένα που 
πρέπει να διαβιβάζονται μέσω δορυφορικού συστήματος 
παρακολούθησης σκαφών. 

3 

3 

2 

Χρήση απαγορευμένου ή μη σύμφωνου προς τις διατάξεις 
εργαλείου σύμφωνα με την ενωσιακή νομοθεσία 

4 

4 

3 

Παραποίηση ή απόκρυψη σημάνσεων, ταυτότητας ή 
νηολόγησης 

5 

5 

4 

Παραποίηση, αλλοίωση ή εξαφάνιση αποδεικτικών 
στοιχείων που αφορούν έρευνα [ 

5 

5 

5 

Διατήρηση επί του σκάφους, μεταφόρτωση ή εκφόρτωση 
αλιευμάτων μεγέθους μικρότερου του κανονικού κατά 
παράβαση της ισχύουσας νομοθεσίας ή μη συμμόρφωση με 
τις διατάξεις για την υποχρεωτική εκφόρτωση ειδών 

5 

5 

6 

Διεξαγωγή αλιευτικών δραστηριοτήτων στην περιοχή 
περιφερειακής οργάνωσης διαχείρισης της αλιείας κατά 
τρόπο μη σύμφωνο με τα μέτρα διατήρησης και διαχείρισης 
της εν λόγω οργάνωσης ή κατά τρόπο που παραβαίνει τα 
μέτρα διατήρησης και διαχείρισης της εν λόγω οργάνωσης 

5 

5 

7 

Αλίευση χωρίς ισχύουσα αλιευτική άδεια ή άδεια αλίευσης 

7 

7 

8 

Αλίευση σε απαγορευμένη περιοχή ή σε απαγορευμένη 
περίοδο, χωρίς ποσόστωση ή μετά την εξάντληση 
ποσόστωσης ή εντός απαγορευμένου βάθους 

6 

6 

9 

Αλιεία που έχει ως στόχο απόθεμα το οποίο αποτελεί 
αντικείμενο αναστολής αλίευσης ή για το οποίο έχει 
απαγορευθεί η αλιεία· 

7 

7 

10 

Παρακώλυση του έργου υπαλλήλων κατά την άσκηση των 
καθηκόντων τους το οποίο συνίσταται στην επιθεώρηση της 
συμμόρφωσης προς τα ισχύοντα μέτρα διατήρησης και 
διαχείρισης ή του έργου παρατηρητών κατά την άσκηση των 
καθηκόντων τους το οποίο συνίσταται στον έλεγχο της 
συμμόρφωσης προς τους ισχύοντες κανόνες της Ένωσης 

7 

7 

11 

Μεταφόρτωση ή συμμετοχή σε κοινές αλιευτικές 
δραστηριότητες με αλιευτικά σκάφη τα οποία διαπιστώθηκε 
ότι έχουν συμμετάσχει σε παράνομη, λαθραία και άναρχη 
αλιεία βάσει του κανονισμού (ΕΚ) αριθ. 1005/2008, ιδίως 
εκείνα που συμπεριλαμβάνονται στον κατάλογο σκαφών 

ΠΛΑ της Ένωσης ή στον κατάλογο σκαφών ΠΛΑ μιας 
περιφερειακής οργάνωσης διαχείρισης της αλιείας, ή 
στήριξη και επανεφοδιασμός των εν λόγω σκαφών 

7 

7 

12 

Χρήση αλιευτικού σκάφους χωρίς εθνικότητα ,το οποίο 
επομένως είναι πλοίο χωρίς εθνικότητα σύμφωνα με το 
διεθνές δίκαιο 

7 

7 


Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 14 Ιουλίου 2015 

Ο ΥΦΥΠΟΥΡΓΟΣ 

ΠΑΝΑΓΙΩΤΗΣ ΣΓΟΥΡΙΔΗΣ 

ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 





























